Velkommen til Tid for grovinngang. I dag har vi noe flott.
Det stemmer, Anna. Vi er sammen med Charles Peterson,
som sammen med søsteren Lizzie
satte drømmen om en valp på vent for å bli et fosterhjem for mange andre.
Det er sant. Lizzie og jeg elsker hunder mer enn noe annet.
Derfor skal vi hjelpe så mange hunder vi kan med å finne et hjem.
Da vi hørte den hjertevarmende historien, visste vi at vi måtte hjelpe til.
Her er hvordan grovinngangen pleide å se ut.
Charles, gleder du deg til å se ditt nye valpeparadis?
Jeg gleder meg veldig.
-Dette er innmari kult. -Du og valpene fortjener det.
Gleder meg til å vise den til…
Lizzie, hvorfor har du bind for øynene?
Et eksperiment til skolen. Vel, teknisk sett ikke til skolen.
Mer så jeg kan få nytt perspektiv til skolen.
Jeg skal holde foredrag om Helen Keller, så jeg vil erfare å være blind.
Ok. Husker du at vi snakket om at vi skulle pusse opp grovinngangen?
-Jeg tenkte… -Kan du filme at jeg spiser?
-Jeg vil dokumentere det. -Kan ikke.
Sammys bestemor henter meg om…
-Nå. -Vent.
Igjen? Du og Sammy er alltid sammen.
Det er vel det som skjer når man har en bestevenn.
Det er vel det.
Valpehuset
Kan vi ikke gjøre noe? Helen Keller hadde en hjelper.
Anne Sullivan var ikke en hjelper. Hun var Helen Kellers lærer og bestevenn.
Hun oppmuntret henne til å gjøre ting på egen hånd.
Døren er åpen.
-Hvem er det? -Overraskelsesgjest.
Du bør nok ta av deg bindet.
Helen Keller kunne ikke se gjestene sine.
-Hallo, familien Peterson. Hei. -Hei.
-Er det dr. Abby? -Aksenten røper meg alltid.
Du tok med en valp.
Kommer aldri tomhendt til et middagsselskap.
Denne tassen er Shadow. De nye eierne ante ikke at sønnen var allergisk,
så de ba meg om å finne et nytt hjem. Til Shadow, ikke sønnen.
-Charles og jeg finner et. -Faren din kom deg i forkjøpet.
Brannmester Carter vil overraske datteren
med en valp på sjuårsdagen. Shadow var perfekt.
Lizzie, du må se hvor skjønn han er.
Jeg kan oppleve Shadow på andre måter.
Når man mister én sans, blir de andre forsterket.
-Han har så søt valpeånde. -Shadow skal være her til bursdagen.
-Ja! -Det minner meg på noe.
Hva skjedde med Charles' plan om å gjøre grovinngangen valpevennlig?
Vanskelig når han alltid er hos Sammy.
Shadow er veloppdragen og trives i buret.
Han vil ikke skape problemer. Vær så god, Lizzie.
Kan ikke vente til jeg får se deg.
Han kunne heller ikke vente.
-Hei, kompis. -Hei. Å, hallo.
Siden jeg ikke kunne se,
ble de andre sansene, som høre-, smaks- og luktesansen, sterkere.
Det fikk meg til å innse Helen Kellers styrke.
Hun brukte de midlene hun hadde til å vise at hun ikke var handikappet,
men handikapabel.
Takk, Lizzie. Strålende.
Faktisk…
TO ÅR SIDEN
Cupcake, én dollar.
Cupcake, hemmelig oppskrift, to for én dollar.
Ja!
Maria, Maria!
De andre sansene blir ikke sterkere, men du lærer deg å følge mer med på dem.
Kanskje Helen Keller ville likt å bli kalt handikapabel, eller kanskje ikke.
Det høres ut som om du sier at uførhet er negativt,
og jeg syns ikke det er det. Det er bare sånn noen er.
Oi, Maria, det var utrolig innsiktsfullt.
Takk for at du lærte oss, meg inkludert, noe veldig viktig i dag.
Skjelettet er bra, så hva med temaet?
Moderne, minimalistisk, kanskje landlig gårdshus?
Det skal være trygt for valpene.
Har du merket at Shadow stirrer på oss? Han har ikke blunket én gang.
Lizzie sier at han er den mest fokuserte valpen hun har sett.
Eller kanskje han syns du er kledd rart.
Ja.
Forsiktig. Løft med beina. Stram kjernemuskulaturen og se opp.
-Eller jeg kan finne en som hjelper meg. -God idé.
Å, akkurat.
Shadow, flytt deg. Jeg holdt på å tråkke på deg.
Han er ikke så lur som vi trodde.
Nei, han er lurere. Shadow så at du kom til å tråkke på spikrene.
Han beskyttet deg.
De kunne ha gått rett gjennom gummisålene. Jeg skulle hatt på meg arbeidsstøvler.
Du er en unik valp, eller hva?
-Kan jeg si hallo? -Selvfølgelig. Han heter Simba.
Hei, Simba.
Unnskyld. Jeg visste ikke at han var førerhund.
Slapp av. Simba er beskjeden. Han liker ikke å skryte av det.
Han er vakker.
Og han er mer enn bare et pent ansikt.
Hjelpende øyne-stiftelsen sa han var den mest imponerende valpen de har lært opp.
Simba har vært øynene mine i åtte år. Jeg hadde ikke greid meg uten ham.
Helen Keller hadde nok likt å ha en hund som Simba.
Niesen min sa det samme i går kveld. Klassen hennes leste The Story of My Life.
-Min klasse. Hvem er niesen din? -Hei, tante Camila.
Se, mamma er her. Vel, nei, du trenger ikke å se.
Hyggelig å møte deg. Ha det, Simba.
Sover.
Lizzie, jeg er sliten.
Etter å ha ryddet grovinngangen? Den ser ut som før.
Vi må gjøre klart alt før vi kan begynne for alvor.
Sammy sa at forberedelsene er den viktigste delen av oppussingen.
Alt trenger ikke å handle om Sammy, vet du.
Hvorfor liker du ikke Sammy? Har han gjort noe mot deg?
Nei, Sammy er flott. Jeg er glad du har en bestevenn. Det er bare det at…
Jeg vet ikke.
Lizzie, han gjorde noe helt utrolig…
Hva er det?
Det har å gjøre med Sammy.
Sett i gang.
Sammy holdt på å tråkke på rustne spikre, men Shadow løp foran ham og bjeffet.
-Er det sant? -Han visste det.
-Han er liksom… -Tidenes mest imponerende valp?
Absolutt.
Dårlig nyhet. Brannmesterens datter vil nå bli tryllekunstner når hun blir stor.
I stedet for en valp får hun et forsvinningsskap.
Vi må finne et nytt hjem til Shadow. Vi snakker om det i morgen.
-Ja. -Ok.
Det er en strålende nyhet. Det viser at Shadow skal gjøre noe større.
-Noe mer enn å være kjæledyr. -Som hva da?
Som å bli førerhund.
-Tror du han kan bli det? -Det er verdt å sjekke.
HJELPENDE ØYNE-STIFTELSEN
Unnskyld?
Lizzie Peterson og broren min, Charles.
Hei.
Og vi har den mest imponerende valpen du noensinne kommer til å møte.
Vi lurte på om han kan bli en del av opplæringsprogrammet for førerhunder.
-Han er rolig. Han er veldig smart. -Og han merker når noe er galt.
Han er en flink valp. Han vil ta vare på folk.
Vær så snill?
For det første: Vil dere komme på god fot med meg,
er de to dyrebare minuttene mellom 16.30 og 16.32 ikke den beste tiden å gjøre det.
Den tiden er holdt av for kakao og bakervarer.
-Ingen unntak. -Men…
For det andre har vi regler.
En av reglene er at hunder utenfra ikke får delta i opplæringsprogrammet vårt.
Alle rekruttene våre er avlet av oss.
-Shadow kan bli tidenes beste førerhund. -Ja, og noen regler er til for å brytes.
Presidenten vår lagde disse reglene.
Unnskyld meg, men en remaster med den opprinnelige rollebesetningen fra London
av Phantom of the Opera kommer snart ut, og jeg har ventet på det
hele livet mitt.
-Vi vil snakke med presidenten. -Dere gjorde det akkurat.
Så i stedet for å gjøre noe stort for menneskeheten
skal Shadow bli en vanlig hund?
Med mindre Simon ombestemmer seg.
-Dette er urettferdig. -Mer enn urettferdig.
Shadow blir nektet rettighetene sine. Vi må få grasrota til å kjempe for ham.
En underskriftskampanje hvor jeg forklarer at Shadow reddet meg fra spikrene.
Vet dere hvor vondt det hadde gjort? Jeg blir svimmel av å tenke på det.
Vi ses senere.
Takk, Maria.
Maria, hei.
Hei, Lizzie.
-Jeg møtte tanten din i går. -Ja, jeg så det.
Jeg føler meg dum som fortalte klassen hvordan det er å være blind
mens du satt der.
Nei, det var et godt foredrag.
Hvis det er noen trøst, får du meg også til å føle meg dum av og til.
Er det sant? Kult. Vent, hvordan får jeg deg til å føle deg dum?
-Du er jo Maria. -Hva mener du?
Bare at du er utrolig flink i alt.
Jeg mener det. Hvorfor ler du?
Husker du stavekonkurransen?
Uslåelig.
TRE ÅR SIDEN
U-S-L-Å-E-L-I-G.
Uslåelig.
Eller oppsetningen av Hamilton?
ETT ÅR SIDEN
KOSTYMEASSISTENT
-Du er kaptein på debattlaget. -Jeg avviser ikke det poenget.
Dette er vår lengste samtale siden første klasse.
Definitivt.
-Jeg vil gjerne be deg om råd. -Klart det.
Vi er fosterhjem for en hund, Shadow.
Han er utrolig og kan bli en god førerhund, som Simba.
Problemet er…
Stiftelsen lærer bare opp sine egne hunder.
Ja, hvordan… Hvordan visste du det?
Å, akkurat. Du er Maria.
Andre valper burde få en sjanse. Kan ikke se for meg tanten min uten Simba.
Det kan finnes noen som Shadow er perfekt for.
Nettopp.
Jeg har kjent Simba hele livet mitt, så jeg vet mye om førerhunder.
Jeg kan møte Shadow.
Med begge hjernene våre kan vi finne en løsning.
Er det sant? Vil du komme på besøk etter skolen?
Ok, men jeg kan ikke bli så lenge. Jeg har prøve i historie for viderekomne.
Det går bra. Jeg har prøve i matte for viderekomne.
Hva syns du, Shadow?
Det er som en gigantisk løvhaug å leke i, men inne.
Shadow?
Der er du.
-Gleder meg til å møte ham. -Han er bare hos oss midlertidig.
Charles?
Lizzie.
Se på dette.
Kom igjen, Shadow.
Valp nederst.
Unge øverst.
Sammys bestemor Dayle lagde den. Hun er en utrolig snekker.
Kult.
Ok. Jeg elsker ham.
Vi tar med Shadow opp. Maria er ekspert på førerhunder.
Ikke ekspert, men jeg vet om noen tester som viser om Shadow er en god kandidat.
-Vil du hjelpe til? -Absolutt.
Ikke. Takk som spør, men dere to kan gjøre det.
Kom, Shadow.
Takk.
Du hadde rett. Shadow er rolig og blir ikke distrahert,
men også nysgjerrig. Han kan bli en god førerhund.
Det er ikke Shadow jeg er bekymret for,
-men Simon, stiftelsens president. -Hva vet du om ham?
Bare at han er skikkelig negativ,
at han er en slikkmunn og at han liker musikaler.
Vi kan finne ut av dette.
Som du sa i foredraget om Helen Keller: Vi må bruke de midlene vi har.
Vent, vi?
-Vel, ja. Jeg vil hjelpe til. -Ok. Midler.
Nettleksikon kan være upålitelige, så vi må dobbeltsjekke primærkilden.
Egentlig tenkte jeg heller på…
…dramaklubbens kostymeavdeling.
Hvordan skal det hjelpe Shadow med å bli førerhund?
KAKAO
Frykt ei.
GAMMELDAGSE CUPCAKER
-En nydelig cupcake? -Hvorfor ser du kjent ut?
Jeg er Alexander Hamilton.
Du gjenkjenner meg fordi jeg etablerte USAs finanssystem.
Ta en kolonial godbit.
Og jeg er Eliza. Jeg stiftet det første barnehjemmet i New York City.
Og dere er her fordi…
Vi er revolusjonærer, og vi syns det er viktig å…
…bryte reglene.
-Nå husker jeg deg. -Som du vet,
må førerhunder ha unike kvaliteter for å gjøre en god jobb.
Så vi lagde fem tester for å vise at Shadow kan bli en utrolig førerhund.
Vi kaller den…
…tillitstesten.
Du bør nok sette deg.
Test nummer én, berøring.
Den viser hvor komfortabel valpen er med menneskekontakt.
-Han er veldig rolig, som du ser. -Veldig, veldig rolig.
Neste test…
LYD
Eliza?
Førerhunder må takle alle slags lyder og støy.
Som du kan se, er det helt greit for Shadow!
Ja, men ikke for meg. Skru det av.
La oss komme til poenget.
Paraplytesten.
Åpne den og se hvordan valpen reagerer når den blir skremt.
Tunnelen.
Valpen løper gjennom og demonstrerer selvtillit.
Til slutt ser vi hvor raskt en distrahert valp reagerer når den blir tilkalt.
Shadow. Tilbake.
TILBAKE
Så hva syns du?
Ikke verst.
Men jeg liker smørkrem bedre enn ganache.
-Notert. Men vi mente… -Valpen.
Jeg kan ikke si at han ikke har potensial.
Og presentasjonen var strålende. Jeg beundrer pågangsmotet deres.
Men som jeg tidligere ga Mr. Hamilton uttrykkelig beskjed om:
Jeg kan ikke bryte reglene. Beklager. Adjø.
-Du er presidenten! -Adjø, sa jeg.
Hei, Lizzie. Jeg vurderte å be Ms. Newman om å la oss bytte partner
så vi kan samarbeide om den industrielle revolusjon-prosjektet.
-Hvis du vil. -Ja, gjerne det.
-Vi må bare overtale Ms. Newman. -Vi må bare bruke vårt beste middel.
Cupcake-trallen?
Hverandre. At vi to samarbeider?
Jeg tror vi blir ganske U-S-L-Å-E-L-I-G-E.
-Uslåelige. -Det var pinlig.
Så pinlig.
Pappa fant et nytt hjem til Shadow. Vil du komme på besøk og si farvel?
Jeg må skrive stil om platetektonikk i naturfag for viderekomne.
Jeg må også pugge. J'ai un quiz i fransk for viderekomne.
Du er god i naturfag. Kan jeg ringe hvis jeg lurer på noe?
Ja. Og hvis jeg…
Jeg stiller opp, min venn.
Jeg vet ikke om dette er et bedre hunderom eller barnerom.
Det må jeg si. Dette rommet ser fantastisk ut.
Nesten alt er oppsirkulert eller resirkulert,
så det er økovennlig og bærekraftig.
Eller som pappa liker å si…
Gratis.
Bra, jeg kom ikke for sent. Bestemoren din venter på deg.
-Ses. -Ok.
Det var ikke akkurat det vi ønsket,
men så lenge de gir Shadow masse kjærlighet, blir han nok lykkelig.
Jeg bare lurer på om Maria og jeg kunne ha gjort noe mer
-for å overbevise Simon. -Dere var nok rå.
-Dette er Traci og sønnen hennes Wyatt. -Hei, hva skjer?
-Hei. -Shadows nye familie.
Sant, men Shadows egentlige jobb blir å hjelpe Wyatt.
Jeg tror ikke Shadow får lov til å være førerhund.
-Han får ikke det. -Simon?
Men Wyatt er ikke gammel nok til å ha sin egen førerhund.
I mellomtiden kan jeg ikke tenke meg en bedre følgesvenn enn Shadow.
Hei.
Han liker meg alt.
Hva med når han får seg førerhund?
-Hva skjer med Shadow da? -Ingenting.
Førerhunder og vanlige hunder lever ofte sammen.
Og Shadow blir nok glad for å få en ny bestevenn.
Pappa, kan vi gå ut og leke med Shadow?
Definitivt.
-Kom, jeg skal vise vei. -Flott.
Dette er litt utrolig.
Vel, Shadow er også litt utrolig.
Takk.
Nå får jeg gå ut til familien min. Shadow må ikke like dem bedre enn meg.
Vi må feire.
Sånn her.
Prøv. Det er så gøy.
Lizzie, Maria ringer.
Si at jeg ringer henne snart.
Du skal få igjen.
BASERT PÅ BOKSERIEN THE PUPPY PLACE
Tekst: Espen Stokka